
1. Összefoglaló — korhatár és kizárás

	⛔  A Cashletics alkalmazás kizárólag 16. életévét betöltött személyek számára érhető el.
16 év alatti személyek nem regisztrálhatnak és nem használhatják az alkalmazást.
Szülői hozzájárulás sem elegendő — lásd 5. fejezet.



Ez a dokumentum rögzíti a Cashletics mobilalkalmazás életkori korhatárának jogi alapját, a korhatár-ellenőrzés technikai megvalósítását, valamint a kizárás mechanizmusát. A dokumentum az alábbi szabályozási keretrendszereknek megfelelően készült:
1. Az Európai Parlament és a Tanács (EU) 2016/679 rendelete (GDPR) — 8. cikk
1. Google Play Families policy (2025. évi hatályos verzió)
1. Az Európai Parlament és a Tanács (EU) 2016/679 rendelete (GDPR) — 8. cikk (1) bekezdés

2. Jogi alap

2.1 GDPR 8. cikk — gyermek hozzájárulása
A GDPR 8. cikk (1) bekezdése alapján az információs társadalommal összefüggő szolgáltatások gyermeknek való közvetlen nyújtása esetén a személyes adatok kezelése csak akkor és annyiban jogszerű, ha a gyermek legalább 16. életévét betöltötte. A 16 év alatti gyermek esetén az adatkezelés csak akkor és annyiban jogszerű, ha a hozzájárulást a gyermek feletti szülői felügyeletet gyakorló adta meg vagy hagyta jóvá.

2.2 Miért 16 év — miért nem alacsonyabb?
A GDPR 8. cikk (1) bekezdése lehetővé teszi a tagállamok számára, hogy a korhatárt 13 évre csökkentsék. Magyarország ezzel a lehetőséggel nem élt, ezért Magyarországon a GDPR 8. cikk (1) bekezdése szerinti 16 éves korhatár irányadó. Mivel a Cashletics elsődleges piaca Magyarország és az EU, a 16 éves korhatár alkalmazandó. A 16 éves korhatár tehát a hozzájáruláson alapuló adatkezelésre vonatkozó jogszabályi előírás. Ezen felül az adatkezelő saját döntése alapján a 16 év alatti személyeket teljes egészében kizárja a szolgáltatásból: a szülői hozzájárulás kezelését nem vezeti be, ezért 16 év alatti felhasználó szülői hozzájárulással sem regisztrálhat. E döntés indokait az 5. fejezet tartalmazza.

2.3 Google Play Families policy
A Google Play Families policy értelmében minden olyan alkalmazás, amely egészségügyi adatot (Health Connect) vagy pénzügyi adatot kezel, automatikusan kizárandó a Families program hatálya alól, és a korhatár-nyilatkozatban fel kell tüntetni, hogy az alkalmazás nem gyermekek számára készült. A Cashletics mindkét kategóriában érintett:
1. Egészségügyi adat: lépésszám (Health Connect / HealthKit) — GDPR 9. cikk különleges adat
1. Pénzügyi adat: banki értesítés-olvasás, bevétel/kiadás nyilvántartás

	ℹ  Play Store beállítás
A Play Console-ban az alkalmazás célközönségénél:
  • "Csak felnőttek" kategória választandó
  • "Gyermekek számára készült" opció NEM jelölhető be
  • Ez a D2-UGY technikai teendők között szerepel



3. Életkor-nyilatkozat a regisztrációkor és a hozzájárulási képernyőn

3.1 Mikor és hogyan történik
Az e-mailes regisztráció felülete a születési évet (ÉÉÉÉ formátumban) és — az ÁSZF elfogadása és az Adatkezelési tájékoztató tudomásulvétele mellett — külön kötelező jelölőnégyzetként a 16. életév betöltéséről szóló nyilatkozatot kéri (HJ-001 4.1 pont). Google-fiókkal történő regisztráció és Google-belépés előtt külön ablak kéri a születési évet és a 16+ nyilatkozatot. Meglévő fiók jogi újraelfogadásakor a hozzájárulási képernyő harmadik kötelező jelölőnégyzetként csak a nyilatkozatot kéri, születési évet nem (HJ-001 4.2 és 4.5 pont). A felhasználónak aktívan nyilatkoznia kell arról, hogy betöltötte a 16. életévét. A korhatár értékét (16 év) a szerveroldali jogi konfiguráció adja.

3.2 Felületi szöveg

	[ KÉPERNYŐ: Hozzájárulások és nyilatkozatok — részlet ]
────────────────────────────────────────────────
Kötelező nyilatkozatok
[ ☐ ] „Elfogadom az ÁSZF-et”
[ ☐ ] „Tudomásul veszem az Adatkezelési tájékoztatót”
[ ☐ ] „Nyilatkozom, hogy elmúltam 16 éves”
────────────────────────────────────────────────
[ Tovább ]   — csak a három kötelező jelölés után aktív



Az angol felületen a nyilatkozat szövege: „I confirm that I am at least 16 years old”. A regisztrációs felületen a születési év mező mellett ugyanez a három kötelező jelölés szerepel; opcionális kapcsoló ott nincs.

3.3 Működési szabályok
1. A jelölőnégyzet alapállapota üres (nem előre bejelölt).
1. A nyilatkozat nélkül — regisztrációkor érvénytelen, illetve 16 év alatti életkornak megfelelő születési év esetén is — a továbblépés nem lehetséges: az alkalmazás nem használható.
1. A korhatár-ellenőrzés az érintett önbevalló nyilatkozatán alapul. A születési év csak helyi előellenőrzésre szolgál: négy számjegy, és a születési év legfeljebb a tárgyév mínusz 16 lehet; a 16+ nyilatkozat ettől külön is szükséges.
1. A regisztrációkor megadott születési évet az alkalmazás nem tárolja, és a hozzájárulási naplóba sem kerül (adattakarékosság, GDPR 5. cikk (1) bekezdés c) pont). A profilban külön, opcionálisan kitölthető életkor mező van; ez nem része a korhatár-ellenőrzésnek (a profiladatokra az AT-001 vonatkozik).
1. A nyilatkozatot és az elfogadott KK-001 verziót a hozzájárulási napló rögzíti (ageConfirmed, agePolicyVersion — lásd HJ-001 10. fejezet).

4. Kizárás mechanizmusa — 16 év alatti személyek

4.1 Mit lát a 16 év alatti felhasználó
A 16 év alatti személy a nyilatkozatot a valóságnak megfelelően nem teheti meg. Nyilatkozat nélkül a regisztráció nem fejezhető be, illetve a hozzájárulási képernyőről nem lehet továbblépni, így az alkalmazás nem használható, és pénzügyi vagy lépésszámadat nem rögzíthető.

4.2 Kapcsolat és tévedés
1. Kérdés vagy tévedés esetén az érintett a support@cashleticsapp.com címen kérhet segítséget; külön jogorvoslati út nem szükséges.

5. Szülői hozzájárulás kizárásának indoka

A GDPR 8. cikk (1) bekezdése elvben lehetővé teszi, hogy 16 év alatti gyermekek szülői hozzájárulással vegyenek részt az adatkezelésben. A Cashletics esetében ezt a lehetőséget tudatosan kizárjuk, az alábbi indokok alapján:

	Indok
	Magyarázat

	Egészségügyi adat (GDPR 9. cikk)
	A lépésszám különleges adatkategória. A GDPR 9(2)(a) alapján az explicit hozzájárulásnak az érintettől kell érkeznie — ez gyermek esetén jogilag bizonytalan.

	Pénzügyi profilozás kockázata
	A bevétel/kiadás nyilvántartás + banki értesítés-olvasás együttesen részletes pénzügyi profilt alkot. Ez gyermekek esetén fokozott kockázatot jelent.

	Technikai megvalósíthatóság
	A szülői hozzájárulás valódiságának ellenőrzése (hogy valóban a szülő adja meg) technikailag nem megoldható megbízhatóan mobilalkalmazásban.

	Play Families policy
	A Google Play Families program nem alkalmazható egészségügyi és pénzügyi adatot kezelő appokra — a besorolás szülői hozzájárulástól független.

	Kockázatarányosság
	A DPIA-001 alapján a kockázat mértéke (különleges adat + pénzügyi profil) aránytalanul magas ahhoz, hogy szülői hozzájárulással kezeljük.



	ℹ  Jogi álláspont
A szülői hozzájárulás kizárása nem kötelező jogszabályi előírás, hanem tudatos adatvédelmi
döntés, amelyet a DPIA-001 kockázatértékelése támaszt alá.




6. Kereszthivatkozások más dokumentumokhoz

	Dokumentum
	Hivatkozás tárgya

	ÁSZF-001 (3. fejezet)
	Korhatár rögzítése a szerződéses feltételekben — 16 év alatti személyek nem köthetnek érvényes szerződést

	AT-001 (2. fejezet)
	Adatkezelési Tájékoztató — az érintetti kör meghatározásánál: kizárólag 16 éves vagy idősebb természetes személyek

	HE-001 (1. fejezet)
	Egészségügyi adat nyilatkozat — a korhatár indokolásánál hivatkozik a KK-001-re

	BH-001 (1. fejezet)
	Banki értesítés hozzájárulás — az érintetti kör meghatározásánál hivatkozik a KK-001-re

	HJ-001 (4. fejezet)
	Consent flow — az életkor-nyilatkozat a regisztrációkor és a hozzájárulási képernyőn (4.1–4.2 pont)

	DPIA-001
	Adatvédelmi hatásvizsgálat — a szülői hozzájárulás kizárásának kockázati alátámasztása

	GPS-001
	Play Console Data Safety — "Designed for families" opció: NEM



7. Verziókezelés és felülvizsgálat

	Verzió
	Dátum
	Változás
	Jóváhagyta

	v1.5
	2026. augusztus 1.
	Kezdeti verzió
	Dr. Crespo Zsuzsanna

	v1.7
	2026. augusztus 1.
	Sybell székhely javítása (DPA-001); DPA-002 3.6 incidens-bejelentés szűkítése + nem korlátozható felelősségi kategóriák; DPA-003 felelősségkorlátozás (12 havi díj, min. 500.000 Ft); publikálási dátum frissítése
	Dr. Crespo Zsuzsanna

	v1.8
	2026. augusztus 1.
	Zsuzsa jóváhagyása átvezetve (DPIA-001, LIA-001, PR-001 lektorálva; DPA-002 3.6 + felelősségi keret; DPA-003 felelősségkorlátozás). Aláírások folyamatban.
	Dr. Crespo Zsuzsanna

	v1.9
	2026. augusztus 1.
	PiggyRun minijáték, Piggy Coin, részvételi jegytípusok (sima/ezüst/arany) és véletlenszerű jutalomcsomagok (ládák) szabályozása; láda szerencsejáték-jogi minősítése jóváhagyva; gamifikációs adatelemek bővítése (AT-001, ROPA-001); DPA-001 AdMob/Firebase elfogadási dátumok; DPIA-001 I4 lezárva.
	Dr. Crespo Zsuzsanna

	v1.9.1
	2026. augusztus 1.
	Sybell (DPA-002): a szerződéstervezet aláírása helyett a Sybell ÁSZF 11.1 pontja (2026.07.20., GDPR 28. cikk (3) és (9)) rendezi az adatfeldolgozást; hivatkozások átvezetve (DPA-001, DPA-002, DPIA-001, CHK-001, D2-UGY, SZ-001, WEL-001, XHV-001); ÁSZF archiválva.
	Dr. Crespo Zsuzsanna

	v1.10
	2026. augusztus 1.
	DPA-003 (Bánki Balázs): a fejlesztői észrevételek átvezetése — fejlesztői szerepkör és adatkategóriák szűkítése, incidensbejelentés GDPR 33(2), jogellenes utasítás jelzése GDPR 28(3), harmadik országos transzfer pontosítása, felelősségi alsó korlát törlése. Adminisztrátori funkciókapcsolók és audit-napló felvétele (ROPA-001 17. tétel, 12 hónap megőrzés); admin felület hozzáférési mátrix pontosítása (SZ-001 2.1).
	[külön nem került jóváhagyásra — a v1.10.1 váltotta fel]

	v1.10.1
	2026. augusztus 6. · kieg. 2026. szeptember 4. és 5.
	EN terminológiai egységesítés (Article, Data Controller); a lektori döntések átvezetése; a négy dokumentálatlan kollekció adatköre az AT-001 4. pontjában. 2026. szeptember 4-i kiegészítés: az aláíratlan példányokban az előre kitöltött aláírási dátum helyett helyőrző (14 dokumentum); a GDPR 12(3) szerinti „indokolatlan késedelem nélkül” fordulat átvezetése (AT-001 HU/EN, EJ-001); a DPIA-001-ben az egészségügyi adat visszavonás utáni megőrzése 7 napról 30 napra, a HE-001-gyel egységesítve; a BH-001 angol változatában az EU-US Data Privacy Framework hivatkozás javítása; a DPA-002-ben az aláírás helyett a Sybell ÁSZF 11.1 pontján és az adatkezelői írásbeli utasításon alapuló jogviszony rögzítése; a DPA-001 28. cikk szerinti nyilvántartásában oszlopeltolódás javítása. Továbbá: a ROPA-001 és az ATJ-001 szövegében a nyilvántartott adatkezelési tevékenységek száma a tényleges 25-re javítva (korábban 17, illetve 16); a HJ-001 consent-példáiban a soha nem publikált AT-001 v1.8.3 hivatkozás a publikált v1.8-ra javítva. A lektori döntések átvezetése (2026. szeptember 4.): a GDPR 28(3)(f) szerinti segítségnyújtási kötelezettség beemelése a DPA-002 3.7 és a DPA-003 3.10 pontjaként; a GPS-001 Play Data Safety táblájában a Firebase Analytics felé történő továbbítás — a dokumentum saját fogalmi elhatárolásával összhangban — már nem megosztásként szerepel, az egészségügyi és fitnesz adat pedig nem kötelezőként; a LIA-001 hatóköréből kikerült a Firebase Analytics (L1) és az arra épülő aggregált elemzés (L3), mert azok jogalapja hozzájárulás, és a kizárási tábla ezzel kiegészült; a KK-001 korhatár-indoklásából elmarad a téves Infotv.-hivatkozás, a GPS-001 és az XHV-001 azonos fordulatával együtt; az EJ-001 válaszadási határideje összhangba hozva az AT-001 nyilvános ígéretével (összesen legfeljebb 60 nap); a 12(3) szerinti 30 napos vállalás mellé magyarázó megjegyzés került; a BH-001 magyar változata megkapta a harmadik országba történő adattovábbítás leírását; az AT-001 a Cloud Firestore tárolási helyét a ROPA-val egyezően eur3 európai multirégióként adja meg; a fejlesztő bekerült az AT-001 adatfeldolgozói felsorolásába, a DPA-003 utasítási pontja pedig a transzfer-fordulattal egészült ki; hat helyen az „anonimizált” megjelölés „álnevesített”-re pontosítva. Az adatkezelő 2026. szeptember 4-i nyilatkozata alapján: az adminfelületi kétfaktoros hitelesítés lejárt határidő helyett a tényleges teljesítés dátumával (2026. szeptember 1.) szerepel; a fejlesztő nevére szóló vészleállítási hozzáférés még nincs aktiválva, ezért az SZ-001 hozzáférési mátrixa és a DPA-003 3.9.8 átmeneti rendelkezése a mai és a végleges működést külön rögzíti, a szerepkörrel ténylegesen elérhető adatok tételes felsorolásával; a korábbi projektszintű (Editor) jogosultság visszavonása rögzítve. Az INC-001 érintetti ága megkapta a GDPR 34(3) mentesülési okait, a ROPA 06. tételének megőrzési ideje az AT-001-gyel összhangba került, egy lejárt külső hivatkozás cserélve, és az SZ-001 két többoldalas táblája fejlécismétlést kapott. A dokumentumok első oldaláról elmarad a fejlécben amúgy is szereplő logó második példánya (29 dokumentum); a fejléces logó változatlan, és a dokumentumok szövege egyetlen karakterrel sem változott. 2026. szeptember 5-i kiegészítés: az életkor-ellenőrzés elsődleges és másodlagos kontrolljának elhatárolása rögzítve; a csomagszintű lektori jóváhagyás átvezetve a verziótáblába. 2026. szeptember 6-i kiegészítés: az adatkezelő 2026. szeptember 5-i válasza alapján a csomag hatálybalépése 2026. augusztus 1-ről 2026. október 1-re módosítva (79 hely; a DPA-003 alkalmazandósági fordulata, a D2-UGY jóváhagyási dátumai és a verziótáblák dátumai szándékosan érintetlenek). 2026. szeptember 24-i kiegészítés: a csomag hatálybalépése 2026. október 1-ről 2026. OKTÓBER 12-re módosult. Indok: az ÁSZF-001 14. pontja és az AT-001 9. pontja szerint a felhasználókat a változásról legalább 15 nappal a hatálybalépés előtt értesíteni kell; a közzététel és az értesítés 2026. szeptember 27-én történt meg (a korábban tervezett szeptember 25. helyett). A KK-001 és a PR-001 aláírási dátuma a közzététel napja.
	Dr. Crespo Zsuzsanna

	v1.10.2
	2026. október 3. · kieg. 2026. október 8.
	A 3. és a 4. fejezet az alkalmazás tényleges működéséhez igazítva (az adatkezelő 2026. október 2-i technikai eltéréslistája; a lektor 2026. október 3-i döntése): az életkor-nyilatkozat a hozzájárulási képernyő harmadik kötelező jelölőnégyzete („Nyilatkozom, hogy elmúltam 16 éves”), önbevalláson alapul, születési év nem kerül tárolásra; a megszakítási képernyő leírása helyett a továbblépés tiltása; a naplózás a HJ-001 v1.10.2 10. fejezete szerint (ageConfirmed, agePolicyVersion). Megszűnt a magyar „1. lépés” és az angol „Step 2” közötti eltérés. A hatálybalépés változatlanul 2026. október 12. Kiegészítés 2026. október 8., a közzététel előtt (az adatkezelő 2026. október 3-i technikai válaszai alapján): az e-mailes regisztráció születésiév-mezővel és külön 16+ jelölőnégyzettel, a Google-regisztráció és -belépés külön életkor-ablakkal, a meglévő fiók újraelfogadása csak a 16+ jelölőnégyzettel; a születési év helyi előellenőrzés, nem tárolódik; a kereszthivatkozás a HJ-001 4. fejezetére.
	Dr. Crespo Zsuzsanna



Aláírási blokk

	Adatkezelő

....................................................
Mózer Ferenc
Dátum: 2026. szeptember 27.
	
	Készítette

Dr. Crespo Zsuzsanna
Dátum: [aláíráskor]

